A Bizottság 1877/97/EK rendelete
(1997. szeptember 26.)
a gabona intervenciós központok meghatározásáról szóló 2273/93/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 923/96/EK rendelettel [1] módosított, a gabonapiac közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,
mivel az intervenciós központokat a legutóbb a 2304/96/EK rendelettel [3] módosított 2273/93/EGK bizottsági rendelet [4] melléklete sorolta fel; mivel egyes tagállamok kérték e melléklet módosítását; mivel e kérelmek elfogadhatók;
mivel az e rendeletben elrendelt intézkedések összhangban állnak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2273/93/EGK rendelet melléklete a következőképpen módosul:
1. "Bundesrepublik Deutschland" alatt a Land Niedersachsen rovatban "Bückeburg" törlendő.
2. A "France" szakasz helyébe az e rendelet mellékletében szereplő rész lép.
3. "Ireland" alatt a "Dundalk", "Dungarvan", "Limerick" és "Navan" helyébe a "Baltinglass", "New Ross", "Tullow" és "Bunclody" lép.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet egészében kötelező és közvetlenül alkalmazandó valamennyi tagállamban.
Kelt Brüsszelben, 1997. szeptember 26-án.